UFF

U-landshjälp från Folk till Folk i Finland sr (UFF) on suomalainen, poliittisesti ja uskonnollisesti sitoutumaton yleishyödyllinen säätiö. UFF  perustettiin yhdistyksenä vuonna 1987 ja vuodesta 2020 lähtien se on toiminut säätiönä.

UFF-säätiön pääasiallinen tarkoitus on ilmastotyö sekä kehitysyhteistyön tukeminen ja sitä kautta ihmisten elinolojen parantaminen kehitysmaissa.  

UFF-säätiön avustustoiminnan perustana on käytettyjen vaatteiden myynti. Lahjoitetut vaatteet säätiö myy vähittäis- ja tukkumyynnissä. Myyntituotolla kustannetaan vaatekeräyspalvelu Suomessa ja rahoitetaan kehitysyhteistyöhankkeita eteläisessä Afrikassa ja Aasiassa. 

 Kehitysyhteistyö 

UFF-säätiön kehitysyhteistyö kohdentuu pääasiassa koulutukseen, ympäristön kestävään kehitykseen ja heikommassa asemassa olevien toimeentulon parantamiseen. Koulutus on tehokas tapa vähentää köyhyyttä ja eriarvoisuutta. 

UFF:n tukemissa projekteissa paikalliset ihmiset ovat itse aktiivisesti mukana avustusprojekteissa. Vuonna 2023 UFF tuki 35 kehitysyhteistyöhanketta 2,9 miljoonalla eurolla muun muassa Mosambikissa, Malawissa, Namibiassa, Angolassa ja Intiassa. UFF on kiinnittänyt erityistä huomiota projektiensa kestävyyteen ja jatkuvuuteen, jotta toiminta kohteissa ei loppuisi tuen päätyttyä.

UFF on saanut Suomen ulkoministeriöltä kehitysyhteistyötukea hankkeisiinsa jo yli 30 vuoden ajan. Nämä hankkeet käsittävät muun muassa opettajankoulutusta, ammattikoulutusta ja perusopetusta.
 Vaatekeräys 
pienoiskuva|UFF:n vaatekeräyslaatikoita Helsingissä
UFF kerää käyttökelpoisia vaatteita, kenkiä ja kodintekstiilejä. Keräystuotoilla tuetaan kehitysyhteistyökohteita Afrikassa ja Aasiassa. Vuonna 2023 UFF keräsi noin 12 miljoonaa kiloa suomalaisten lahjoittamia vaatteita. 

Keräysmäärästä 80 % uudelleen käytettiin tukkumyynnin kautta ja UFF:n omissa myymälöissä vaatteista myytiin 11 %. Materiaalijälleenkäyttöön, kuten räteiksi rakennusteollisuudelle ohjattiin 6 % keräysmäärästä ja 2 % ohjattiin lahjoituksiin.

Vaatekeräys toimii 281 kunnassa. Keräyspisteitä on kaikkiaan 1 543. Kierrätyspalvelu kattaa lähes koko Suomen ja tavoittaa yli 5,4 miljoonaa ihmistä. UFF ei saa keräystoiminnan ylläpitämiseen julkisia tukia, toiminta rahoitetaan lahjoitusvaatteiden myyntituotolla. Lajittelukeskus sijaitsee UFF:n pääkonttorin ohessa Klaukkalassa.

MTV:n toimittaja kävi tutustumassa UFF:n lajittelukeskukseen Klaukkalassa 2023

 Myymälät 
pienoiskuva|Myymälä Jyväskylässä
Second hand ja vintage-myymälät on UFF:n merkittävin varainkeruun muoto. Myymälöitä sijaitsee Helsingissä, Turussa, Tampereella, Espoossa, Vantaalla ja Jyväskylässä. Toiminnan tuotto ohjataan ilmasto- ja kehitysyhteistyöhön. Ilmastotyön kuluja ovat vaatteiden keräys-, kuljetus- ja käsittelykulut sekä myynnistä itsestään koituvat kulut. 

 Kritiikkiä 

UFF:n toiminta on herättänyt myös epäilyjä. Yle on esittänyt dokumentin "Ryysyillä rikkauksiin?", jossa väitetään järjestön johtohahmojen olevan talousrikoksista tuomittuja, ja toiminnan olevan salaperäistä. UFF valitti dokumentista Julkisen sanan neuvostolle, joka antoi 30.3.2010 päätöksen, jonka mukaan se ei löytänyt dokumentista moitittavaa. UFF:n yhteistyöverkostoon kuuluvan Humana People To Peoplen toimintaa on kritisoitu myös Voima-lehden verkkojulkaisussa ja Vihreässä Langassa. UFF:n toimintaa kritisoi myös Hymy. Sekä Humana People To People että UFF on yhdistetty Tvind-järjestöön, jonka toiminta on myös herättänyt kritiikkiä.

Ulkoasiainministeriö on kuitenkin tuonut esiin vuonna 2009 ja 2018, ettei heillä ole ollut huomauttamista UFF:n toiminnasta ja raportoinnista. UM tekee myös tarkastusmatkoja järjestön hankkeisiin ja järjestö on tilitarkastettu ministeriön toimeksiannosta.

Yle MOT pyysi vuonna 2020 kuvauslupaa UFF:n lajittelukeskukseen, mutta säätiö kielsi kuvaamisen. Jutussa toimittajat selvittivät vaatteiden kulkua maailmalle piilottamalla niihin lähettimiä.Kierrätyslaatikosta kansainvälisksi kauppatavaraksi. Yle.fi.

 Lähteet 
 UFF:n Internet-sivut

 Viitteet 

 Aiheesta muualla 
 Ylen Elävä arkisto: UFF – ryysyillä rikkauksiin?

Luokka:Järjestöt